b'\n_START_ARTICLE_\nMobile Suit Gundam 00\n_START_SECTION_\nAp\xc5\xbevalga\n_START_PARAGRAPH_\nVeiksmas vyksta 2307 ir 2308 metais. Tuo metu jau visas \xc5\xbdem\xc4\x97s i\xc5\xa1kastinis kuras sunaudotas ir visa \xc5\xbdem\xc4\x97s energija i\xc5\xa1gaunama trimis mil\xc5\xbeini\xc5\xa1kais saul\xc4\x97s energijos kolektoriais, pastatytais kosmose. Saul\xc4\x97s kolektorius su \xc5\xbdeme jungia t\xc5\xabkstan\xc4\x8dius kilometr\xc5\xb3 besit\xc4\x99siantys \xe2\x80\x9eliftai\xe2\x80\x9c. Kiekvien\xc4\x85 tok\xc4\xaf b\xc5\xabtin\xc4\x85 i\xc5\xa1likimui ir kartu labai trap\xc5\xb3 \xc4\xafrengin\xc4\xaf savo galioje turi skirtingos i\xc5\xa1galvotos \xc5\xbdem\xc4\x97s karin\xc4\x97s s\xc4\x85jungos: Union (apimanti dabartin\xc4\x99 JAV, Japonij\xc4\x85 ir Australij\xc4\x85), HRL (apimanti Azij\xc4\x85) ir AEU (gerokai prasipl\xc4\x97tusi dabartin\xc4\x97 ES). Dalis pasaulio negauna nieko, kita dalis pasaulio skursta, nes niekas nebeperka naftos liku\xc4\x8di\xc5\xb3. D\xc4\x97l viso to kyla aib\xc4\x97 kit\xc5\xb3 problem\xc5\xb3 ir konflikt\xc5\xb3._NEWLINE_Tuo tarpu garsus m\xc4\x85stytojas jau XXI am\xc5\xbeiuje numat\xc4\x97, kad tai nutiks ir suk\xc5\xabr\xc4\x97 beproti\xc5\xa1k\xc4\x85 plan\xc4\x85. Panaudojant Jupiteryje esan\xc4\x8dius resursus pagaminti kelis galia smarkiai laikmet\xc4\xaf pranokstan\xc4\x8dius kovinius, pilotuojamus robotus Gundam, kurie tiesiog sunaikint\xc5\xb3, bet k\xc4\x85, kas nori kariauti ir taip u\xc5\xbetikrint\xc5\xb3 taik\xc4\x85. Deja, noro kautis ir u\xc5\xbeimti vald\xc5\xbei\xc4\x85 bei turtus i\xc5\xa1 \xc5\xbemoni\xc5\xb3 galv\xc5\xb3 taip lengvai pa\xc5\xa1alinti nepavyksta, prie\xc5\xa1ingai tuoj atsiranda grupel\xc4\x97 narsi\xc5\xb3 kari\xc5\xb3, kuri\xc5\xb3 visas gyvenimo tikslas nugal\xc4\x97ti Gundam nesvarbu kaip ir kam. O net ir Gundam pilotai, negali tarpusavyje susitarti ir kaunasi vieni su kitais d\xc4\x97l \xc4\xafvairi\xc5\xb3 dalyk\xc5\xb3, kaip, kad ar teisinga yra naikinti karo ma\xc5\xa1in\xc5\xb3 gamyklas.\n_START_SECTION_\nVideo \xc5\xbeaidimai\n_START_PARAGRAPH_\n3D veiksmo \xc5\xbeaidimas Mobile Suit Gundam 00, skirtas Nintendo DS konsolei, buvo i\xc5\xa1leistas bendrov\xc4\x97s \xe2\x80\x9eNamco Bandai Games\xe2\x80\x9c 2008\xc2\xa0m. kovo 27 d. Antrasis\xc2\xa0\xe2\x80\x93 Mobile Suit Gundam 00: Gundam Meisters pasirod\xc4\x97 2008-\xc5\xb3j\xc5\xb3 spalio 16 d., \xc5\xbeaidimas skirtas PlayStation 2 konsolei. Kitaip nei pirmajame \xc5\xbeaidime, \xc5\xa1iame pirmo sezono siu\xc5\xbeeto linija yra pilnai adaptuota su minimaliais nukrypimais.'